Всички обичат Калин Вельов – „Търси се…“ причината по bTV! с онлайн видео и снимки
Всички обичат Калин Вельов – „Търси се…“ причината по bTV!
Калин Вельов гост в студиото на „Търси се…” тази събота, 29 май
Един от най-чаровните млади музиканти Калин Вельов ще бъде гост в поредното издание на токшоуто „Търси се..” тази събота, 29 май, от 11:00 часа, по bTV. Кои са предизвикателствата на самостоятелната кариера и в личния му живот – зрителите ще разберат това от най-близките му хора.
Първата среща за Калин ще бъде с неговата дуетна половинка – певицата Нина Николина, с която са приятели от дълги години. Тя ще сподели, че любимото й време с Калин е, когато са на път. Нина ще разкрие, че всички гаджета на певеца са го ревнували от нея. „Повечето жени, с които ме е запознавал, се притесняват от мен, изпитват някакъв страх, макар че никога не е имало защо”, разказва Нина Николина.
Водещите Меги и Нели ще срещнат музиканта и с певицата от сегашната му група „Тумбаито” – кубинката Долорес. Тя ще разкаже за срещата си с Калин и за това как й е помогнал да се адаптира в България. Долорес ще разкрие, че певецът от години има предпочитания към по-мургавите жени и в ефир ще му зададе директния въпрос „С колко точно тъмнокожи момичета е бил през живота си?”. Отговорът на Калин зрителите ще научат в „Търси се…”.
Какъв е Калин като син ще разкрият неговите родители Керка и Любо. „Изключително много споделя с нас. Готви превъзходно, но нека жената, за която се ожени, да не мисли, че само той ще й готви”, с усмивка споделя майката Керка. „С годините усещам, че все повече приличам на баща ми”, ще признае самият Калин. Той ще се срещне още със своята сестра Милена и любимата му племенница Олена. „Той е най-голямата ми опора”, ще сподели сестрата и ще разкрие колко грижовен вуйчо е музикантът.
В „Търси се…” негова изненада ще бъде и един от любимите му колеги – Цветан Недялков. „ С Калин винаги е много забавно. Бих му казал, че вече му е време да се ожени, стига се е правил на ерген”, предупреждава музикантът. Заради страстта си към спорта Калин ще получи от Цецо именно такова предизвикателство – да направи 80 лицеви опори в студиото. Дали ще се затрудни, ще стане ясно тази събота.
Интересна ще бъде провокацията към Калин и от още един негов колега – Мага. Заради типичния и неподражаем смях, певецът ще трябва да демонстрира своите „три вида смехове”. Кой от тях използва в определени ситуации ще разкрие самият той.
Коментари (342540https%3A%2F%2Fwww.slusham.com%2Fvsitchki-obitchat-kalin-velyov-tarsi-se-pritchinata-po-btv%2F%D0%92%D1%81%D0%B8%D1%87%D0%BA%D0%B8+%D0%BE%D0%B1%D0%B8%D1%87%D0%B0%D1%82+%D0%9A%D0%B0%D0%BB%D0%B8%D0%BD+%D0%92%D0%B5%D0%BB%D1%8C%D0%BE%D0%B2+-+%22%D0%A2%D1%8A%D1%80%D1%81%D0%B8+%D1%81%D0%B5...%22++%D0%BF%D1%80%D0%B8%D1%87%D0%B8%D0%BD%D0%B0%D1%82%D0%B0+%D0%BF%D0%BE+bTV%212010-05-27+12%3A41%3A42Slusham.comhttp%3A%2F%2Fwww.slusham.com%2F%3Fp%3D34254)
Публикувано в Калин Вельов Търси се на 27 май 2010 г.